A perzsa macska napi szintű ápolást igényel, hogy hosszú, tömött szőrzetét szennyeződés- és csomómentesen tudjuk tartani. Amennyiben nem sikerül gubancmentesen tartani bundáját, akár annak lenyírására is szükség lehet, ezt követően pedig időbe telik majd, míg az új bunda kinő.Gondoskodni kell a szemekről és a fenéktájékról is. Ezeket a területeket naponta kell tisztítani a foltosodás elkerülése érdekében. A perzsa macska hajlamos a könnyezésre, ezért a szemzug környéke és az orr oldala rendszeres tisztítást igényel. A fenék és a farok alsó részének szőrzete hajlamos összecsomósodni az ürüléktől, ezért ügyelni kell ezen testtájékok alapos tisztán tartására, hogy elkerüljük a csomók kialakulását.A rendszeres ápolás segít eltávolítani az elhalt szőrzetet ami szükséges annak érdekében, hogy a macska ne nyelje le azt, mivel a szőrlabdák problémát okozhatnak a perzsa macskák emésztőrendszere számára.Mint minden macskánál, a perzsa fajtánál is javasolt a rendszeres védőoltás és az élősködők elleni védelem.